Pulo ng Calicoan

Ang Pulo ng Calicoan ay isang pulo sa Pilipinas na matatagpuan sa silangan ng Golpo ng Leyte, mula sa timog-silangang punto ng Samar . Ito ay isa sa mga isla na bahagi ng munisipalidad ng Guiuan, sa lalawigan ng Silangang Samar . Mapupuntahan ang isla mula sa Lungsod ng Tacloban sa loob lamang ng dalawang oras sa pagsakay ng bus. Heograpiya Ang Pulo ng Calicoan ay may mga dalampasigan na naglalaman ng puting buhangin at mayroon din itong mabatong ilalim. Sa gitna ng isla ay may anim na lago na pinalilibutan ng kagubatan. Ang pinakamalaking lago ay may sukat na 30 ektarya (74 akre). Sa gilid ng bangin ng mga kagubatan sa Calicoan ay may dose-dosenang mga kuweba. Sa hilagang dulo ng Calicoan ay may mga latian (basang lupain). Puno ito ng mga isda, hipon, at alimango. Kitang-kita ang mayamang anyo ng lugar kapag ang isang kakaibang espesye na ipinagbibili. Nakatutulong din ang mga nakapaligid na tubig sa mga industriya na nakadepende sa dagat tulad ng pangingisda, pagsasaka ng damong-dagat, at pagkuha ng mga perlas . Ang Calicoan ay maituturing na importanteng lokasyon dahil ito ay matatagpuan sa pagitan ng Guiuan at Sulangan sa Silangang Samar, na ginagawa itong likas na pahingaan para sa mga manlalakbay sa pagitan ng dalawang lugar na ito. Mga atraksyon Ang tanawin ng isla ay kilala para sa malinis nitong mga baybayin at masaganang mga halaman. Bagyong Haiyan Nang dumating ang Bagyong Haiyan (Super Bagyong Yolanda) noong 8 Nobyembre 2013, malalaking rehiyon ng silangang baybayin ng isla ang lubos na napinsala. Kompetisyon sa Surfing Dahil sa katanyagan nito bilang Kabisera ng Surfing ng Visayas, ang National Surfing Competition, ang Pilipinas Surfing Competition ay ginanap mula 15–21 Setyembre 2023 sa Isla ng Calicoan. Ang kaganapan ay umakit ng mga atleta mula sa buong bansa. Mga sanggunian Mga panlabas na kawingan Websayt ng Silangang Samar Naka-arkibo 2020-08-09 sa Wayback Machine.